DELOVNI DOKUMENT SLUŽB KOMISIJE

POVZETEK OCENE UČINKA

Spremni dokument k

predlogu Sklepa Evropskega parlamenta in Sveta

o splošnem okoljskem akcijskem programu Unije do leta 2020 „Dobro življenje ob upoštevanju omejitev našega planeta“

Ta ocena učinka je priložena predlogu Komisije za sklep Evropskega parlamenta in Sveta o vzpostavitvi splošnega okoljskega akcijskega programa Unije do leta 2020. Komisija je pri pripravi sklepa izvedla obsežno javno posvetovanje in upoštevala stališča drugih institucij Evropske unije.

Razvoj okoljske politike EU od začetka sedemdesetih let 20. stoletja temelji na okoljskih akcijskih programih. Pravica EU do ukrepanja je določena v členu 192(3) Pogodbe o delovanju EU. Šesti okoljski akcijski program se je iztekel julija 2012, pri čemer se je Evropska komisija zavezala, da bo sprejela nov okoljski akcijski program in s tem izpolnila zahteve zainteresiranih strani, vključno s Svetom in Evropskim parlamentom, glede programa, ki bo nasledil zadevni program. Novi program naj bi temeljil na dodani vrednosti šestega okoljskega akcijskega programa, vendar bodo pri tem hkrati odpravljene njegove pomanjkljivosti.

Z oceno je ugotovljeno, da predlog zagotavlja dodano vrednost EU na naslednje načine:

· z zagotavljanjem strateškega okvira za okoljsko politiko v EU;

· z zagotavljanjem dopolnjevanja in usklajenosti;

· z zagotavljanjem predvidljivosti in enakih konkurenčnih pogojev;

· s spodbujanjem ukrepov na vseh ravneh upravljanja.

Okoliščine, v katerih se razvija ta program, se razlikujejo od okoliščin, v katerih je nastal šesti okoljski akcijski program. EU je sprejela zlasti strategijo Evropa 2020, ki je krovna strategija za vse politike EU, namenjena doseganju „pametne, trajnostne in vključujoče rasti“. Medtem ko se zdaj veliko držav EU spopada z gospodarsko krizo, imajo vse države zaradi nujnih strukturnih reform novo priložnost, da se hitro približajo vzpostavitvi vključujočega zelenega gospodarstva.

Okoljska politika EU lahko v zvezi s tem prispeva tri ključne elemente, ki se medsebojno krepijo:

1. zagotavljanje, da je naravni kapital Evrope dovolj odporen na pritiske in spremembe;

2. zagotavljanje, da je njeno gospodarstvo zelo gospodarno z viri in nizkoogljično;

3. zagotavljanje, da visoka stopnja varstva okolja še naprej prispeva k zdravju in dobremu počutju državljanov EU.

Novi okoljski akcijski program mora biti namenjen zlasti okrepitvi prizadevanja za doseganje teh temeljnih tematskih ciljev do leta 2020, pri čemer je treba upoštevati dolgoročno vizijo za okolje leta 2050.

V tej oceni učinka so obravnavani glavni izzivi in možnosti za zagotovitev, da so ti cilji doseženi čim bolj uspešno, učinkovito in usklajeno.

Čeprav so z različnimi znanstvenimi ocenami v zadnjem desetletju ugotovljeni pozitivni trendi, je doseganje teh ključnih okoljskih ciljev oteženo zaradi štirih temeljnih težav (glej preglednico ES1):

1) neustreznega izvajanja veljavnega pravnega reda na področju okoljske politike in praznin v njem;

2) pomanjkljive usklajenosti pri obravnavanju medsebojno vedno bolj povezanih izzivov, za kar je potrebno tudi prizadevanje na drugih področjih politike;

3) težav v zvezi s spodbudami za naložbe v ukrepe, povezane z okoljem;

4) pomanjkljivo usklajenih podatkov in informacij o okolju, vrzeli v zbirki znanja ter nastajajočih vprašanj in trendov, ki zdaj niso ustrezno obravnavani.

Preglednica ES1: Okvirna preglednica intenzivnosti temeljnih težav

|| Temeljne težave

Okoljsko vprašanje || Izvajanje || Znanje || Naložbe || Usklajenost

Ekološka odpornost in odpornost na podnebne spremembe || Obremenitev ekosistemov (zaradi onesnaževanja zraka, evtrofikacije) || ++ || + || + || +++

Stanje ohranjenosti (zaščita najpomembnejših habitatov in vrst EU) || ++ || + || +++ || ++

Biotska raznovrstnost (kopenske in morske vrste ter habitati) || +++ || ++ || ++ || +++

Degradacija tal (erozija tal) || + || ++ || ++ || ++

Kakovost vode (ekološko in kemijsko stanje) || ++ || + || + || ++

Onesnaževanje vode (iz točkovnih virov in kakovost kopalne vode) || +++ || + || ++ || +

Trajnostna, nizkoogljična rast || Sprememba povprečne svetovne temperature || ++ || + || +++ || +++

Emisije toplogrednih plinov || ++ || + || ++ || +++

Energetska učinkovitost || ++ || ++ || + || ++

Obnovljivi viri energije || + || ++ || +++ || +

Nevezanost (rabe virov od gospodarske rasti) || + || ++ || + || +++

Nastajanje odpadkov || ++ || ++ || + || +++

Ravnanje z odpadki (recikliranje) || +++ || ++ || + || ++

Pomanjkanje vode (izkoriščanje vode) || ++ || + || + || ++

Zdravje in dobro počutje ljudi || Čezmejno onesnaževanje zraka (NOx, NMVOC, SO2, NH3, primarni delci) || + || + || + || ++

Kakovost zraka na mestnih območjih (delci in ozon) || +++ || + || + || ++

Kemikalije || ++ || +++ || + || ++

Cilj novega okoljskega akcijskega programa je tudi dodatno okrepiti mestne in svetovne razsežnosti okoljske politike EU, ker so z navedenima prostorskima ravnema povezane posebne težave in izzivi v zvezi z okoljem in podnebnimi spremembami, za katere so potrebni izrazito ciljno usmerjeni pristopi. V programu so upoštevane tudi vsebinske zaveze, sprejete na konferenci Združenih narodov o trajnostnem razvoju iz leta 2012 (Rio+20).

Glede na to so možnosti politike obravnavane v skladu z dvostopenjskim pristopom.

Na prvi stopnji so obravnavane tri možnosti glede vsebine politike:

· Možnost 1: brez sprememb. Pri tej možnosti se veljavna zakonodaja še naprej izvaja na enak način.

· Možnost 2: preudarnejše izvajanje. Ta možnost vključuje večje prizadevanje pri obravnavi temeljnih težav, ki se štejejo za glavne ovire pri možnem doseganju namenov in ciljev iz obstoječe politike in veljavne zakonodaje. To ne pomeni, da je treba izvajanje le izboljšati, ampak mora postati preudarnejše, kar se zagotovi z ustreznostjo spodbud za naložbe in usklajenostjo politik.

· Možnost 3: preudarnejše izvajanje in upoštevanje novega znanja. Ta možnost vključuje prizadevanja iz možnosti 2 skupaj z dodatnim prizadevanjem, pri katerem se upoštevajo spremembe zbirke znanja in nastajajoča vprašanja.

Na drugi stopnji je obravnavano vprašanje, s kakšnim okoljskim akcijskim programom se lahko zagotovi najučinkovitejši strateški okvir, ki omogoča izpolnjevanje vseh treh posebnih ciljev, če je takšen program sploh izvedljiv. Preučene so tri možnosti:

· Možnost A: prenehanje uporabe pristopa k politiki okoljskega akcijskega programa

· Možnost B: brez sprememb – nov okoljski akcijski program, strukturiran tako kot šesti okoljski akcijski program

· Možnost C: nov okoljski akcijski program z omejenim sklopom prednostnih ciljev

V preglednici ES2 je prikazana splošna ocena možnosti glede na merila uspešnosti, učinkovitosti in usklajenosti. V njej je kot prednostna možnost, ki zagotavlja najboljše rezultate glede vseh treh meril, opredeljena kombinacija možnosti 3, izvedena z možnostjo C. Strateško pomemben novi okoljski akcijski program, pri katerem se uporabljajo načela preudarnejšega urejanja in se spodbuja usklajenost, ne bo zagotovil le okoljskih izboljšav, ampak bo z učinkovitejšo rabo virov predvidoma prispeval tudi k večji konkurenčnosti. V preglednici ES3 so natančneje opredeljeni ukrepi v okviru te možnosti, ki izpolnjujejo opredeljene posebne cilje in vključujejo dopolnilne ukrepe, ki obravnavajo temeljne dejavnike.

· Preglednica ES2: Splošna ocena možnosti

|| Uspešnost || Učinkovitost || Usklajenost

Stopnja 1: izbira ukrepov

Možnost 1 || 0 || 0 || 0

Možnost 2 || + || ++ || +

Možnost 3 (prednostna možnost) || ++ || ++ || ++

Stopnja 2: vrsta okoljskega akcijskega programa

Možnost A || – || – || –

Možnost B || 0 || 0 || 0

Možnost C (prednostna možnost) || + || + || ++

· Preglednica ES3: Ukrepi iz sedmega okoljskega akcijskega programa in razmerje s posebnimi cilji

Posebni cilji || Ukrepi, povezani zlasti s posameznim posebnim ciljem || Dopolnilni ukrepi, ki obravnavajo vse tri posebne cilje (okvir, ki omogoča izvedbo)

Zagotavljanje, da je naravni kapital Evrope dovolj odporen na pritiske in spremembe || Popolno izvajanje strategije EU za biotsko raznovrstnost do leta 2020 || Izboljšanje izvajanja – Omogočanje učinkovitejših okoljskih inšpekcijskih pregledov in nadzora; – zagotovitev dostopa do pravnega varstva; – podpora boljšim mehanizmom za obravnavanje pritožb in mediacijo na nacionalni ravni; – vzpostavitev informacijskih sistemov na nacionalni ravni za dejavno širjenje informacij, ki zadoščajo kot dokaz o učinkovitem izvajanju okoljske zakonodaje EU; – preučitev dejanske vloge, ki jo lahko imajo sporazumi o partnerstvu pri izboljšanju izvajanja posebne okoljske zakonodaje. Izboljšanje znanstvene podlage in zbirke znanja za okoljsko politiko – Izboljšanje znanstvene dokazne podlage za okoljsko politiko, vključno z njeno dostopnostjo, s poenostavitvijo, poenotenjem in posodobitvijo zbiranja, upravljanja in izmenjave okoljskih podatkov in informacij; – razvoj sistemskega pristopa k predvidevanju, ocenjevanju in obvladovanju nastajajočega okoljskega tveganja; – odpravljanje obstoječih vrzeli na področju znanja. Zagotavljanje pravih spodbud za naložbe – Zagotovitev zadostnih finančnih sredstev za okoljske in podnebne cilje z: ustreznim upoštevanjem okoljskih in podnebnih prednostnih ciljev v pogodbah o partnerstvu, zagotovitvijo, da je najmanj 20 % proračunskih sredstev EU v obdobju 2014–2020 povezanih s podnebjem, in povečanjem uporabe razpoložljivih finančnih sredstev EU za okoljske ukrepe za najmanj 25 % glede na sedanje ravni/ravni iz leta 2010 ter razvojem in uporabo sistema za poročanje in sledenje odhodkom, povezanim z okoljem; – postopno opuščanje subvencij, škodljivih za okolje, večja uporaba tržnih instrumentov, vključno z obdavčitvijo; – spodbujanje in povečanje zasebnega financiranja odhodkov, povezanih z okoljem in podnebjem, zlasti z zagotavljanjem lažjega dostopa do inovativnih finančnih instrumentov; – okrepitev prizadevanja za določitev celovitega merjenja stopnje trajnosti napredka (BDP in več), vključno z upoštevanjem naravnega kapitala v računovodstvu; – vključitev okoljskih vprašanj in vprašanj učinkovite rabe virov v evropski semester. Izboljšanje vključevanja in usklajevanja - Vključevanje pogojev in pobud, povezanih z okoljem in podnebjem, v pobude politike na ravni EU in držav članic ter izvajanje sistematičnih predhodnih ocen socialnih in gospodarskih učinkov pobud politike in njihovih vplivov na okolje na ravni EU in držav članic. Izboljšanje trajnosti mestnih območij - Podpora, da bi večina mest v EU izpolnila minimalna merila trajnosti. Zagotavljanje učinkovitih mednarodnih ukrepov – Zagotovitev, da je sodelovanje s strateškimi partnerji EU namenjeno zlasti spodbujanju najboljše prakse na področju domače okoljske politike in zakonodaje ter konvergenci v okviru večstranskih pogajanj na področju okolja; – ratifikacija ključnih preostalih ali novih večstranskih okoljskih sporazumov še pred letom 2020 in zagotovitev učinkovitega sodelovanja EU v drugih mednarodnih postopkih; – sprejetje in izvajanje ukrepov za varstvo svetovnih gozdov; – zagotovitev, da je sodelovanje z državami, vključenimi v evropsko sosedsko politiko, namenjeno zlasti postopnemu približevanju ključnim okoljskim politikam EU; – proaktivno sodelovanje pri mednarodnem delovnem načrtu o okrepitvi prizadevanja glede ublažitve podnebnih sprememb, pri čemer se opredeli in podpre dejansko izvajanje stroškovno učinkovitih možnosti za različne ukrepe za ublažitev, s katerimi se lahko pomanjkljivo prizadevanje odpravi do leta 2020; – popolna vključitev vsebinskih sklepov konference Združenih narodov o trajnostnem razvoju iz leta 2012 v naše ukrepe na evropski, regionalni, mednarodni in svetovni ravni.

Razvoj bolj strateško usmerjenega pristopa k varstvu ter izboljšanju stanja gozdov in njihove vloge

Okrepitev vključevanja vidikov, povezanih z rabo zemljišč, v odločanje, morebiti vključno z določitvijo ciljev za tla in zemljišča

Sprejetje novih postopkov in ukrepov za odpravo emisij v komunalni in industrijski odpadni vodi, uporabe gnojil in emisij v zrak, ki povzročajo evtrofikacijo

Popolno izvajanje okvirne direktive o vodah, vključno s sprejetjem dodatnih ukrepov za zmanjšanje vpliva na sladko vodo, vključno z žveplom in fosforjem

Popolno izvajanje okvirne direktive o morski strategiji, vključno z zmanjšanjem odpadkov v morju, morda tudi določitev ciljev

Zagotavljanje, da je njeno gospodarstvo zelo gospodarno z viri in nizkoogljično || Popolno izvajanje svežnja pravil EU na področjih energije in podnebnih sprememb do leta 2020

Popolno izvajanje zakonodaje EU o odpadkih in uporaba odpadkov kot vira, zlasti z zagotavljanjem uporabe hierarhije ravnanja z odpadki in učinkovite uporabe ekonomskih instrumentov, vključno z dejansko odpravo odlaganja na odlagališču in omejevanjem energetske predelave

Odprava ovir na notranjem trgu za okolju prijazno recikliranje v EU

Zmanjšanje splošnega vpliva proizvodnje in porabe na okolje s posebnim poudarkom na živilskem in stanovanjskem sektorju ter sektorju mobilnosti, morebiti vključno z določitvijo ciljev

Zagotavljanje, da visoka stopnja varstva okolja še naprej prispeva k zdravju in dobremu počutju državljanov EU || Posodobitev politike EU o kakovosti zraka in njena uskladitev z najnovejšimi znanstvenimi spoznanji, pri čemer se določijo stroškovno učinkoviti ukrepi proti onesnaževanju zraka pri viru in okrepijo prizadevanja za doseganje popolne skladnosti z zakonodajo EU o kakovosti zraka

Posodobitev politike EU o hrupu in njena uskladitev z najnovejšimi znanstvenimi spoznanji, pri čemer se določijo stroškovno učinkoviti ukrepi za zmanjšanje hrupa pri viru

Okrepitev prizadevanja glede izvajanja direktive o pitni vodi, zlasti za male dobavitelje, in nove direktive o kopalnih vodah, da se do leta 2020 dosežejo ravni skladnosti nad 95 %

Razvoj strategije za okolje brez strupov, ki obravnava skupne vplive kemikalij in varnostna vprašanja, povezana z endokrinimi motilci hormonov, pri čemer se oblikuje celovit pristop za zmanjšanje izpostavljenosti nevarnim snovem. Učinkovita obravnava varnostnih vprašanj v zvezi z nanomateriali v skladu z usklajenim pristopom na različnih področjih zakonodaje

Sprejetje in izvajanje strategije EU za prilagajanje podnebnim spremembam, vključno v vključitvijo vprašanj glede prilagajanja podnebnim spremembam v ključne pobude politike in sektorje EU.

Dodatno zmanjšanje težav glede pomanjkanja vode v EU

Program je strateški, kar pomeni, da bodo rezultati delno odvisni od posameznih orodij politike, ki bodo izbrana za doseganje opredeljenih prednostnih ciljev. To bo opredeljeno šele po izvedenih ocenah učinka. Vplivalo bo na stroškovno učinkovitost ter posamezne socialne in gospodarske učinke ter tudi na vlogo nacionalnih, regionalnih in lokalnih organov pri izvajanju politik in zakonodaje, ki bodo sprejete na ravni EU.

Okolju prijaznejše in učinkovitejše tehnologije, večja produktivnost in nove zaposlitvene možnosti bodo spodbujale rast in nova delovna mesta. Usklajen in bolj povezan okvir politike, ki spodbuja učinkovito rabo virov in okolju prijaznejše izdelke, bo malim in srednje velikim podjetjem pomagal, da bodo bolj gospodarna z viri, pri čemer se bodo zmanjšali njihovi proizvodni stroški in olajšal njihov dostop do novih trgov. Poleg tega sta zagotavljanje odpornosti naših ekosistemov, ki prispevajo k rasti, in varovanje zdravja naših državljanov bistvena dejavnika, ki zagotavljata trajnost gospodarskega napredka.

Komisija bo izvajanje novega okoljskega akcijskega programa spremljala v rednem postopku spremljanja v okviru strategije Evropa 2020. Ker je večina opredeljenih ukrepov iz te ocene učinka povezana z obstoječimi področji politike, se lahko ustrezno spremljanje napredka zagotovi s sedanjimi kazalniki. Za nova ali nastajajoča vprašanja bodo kazalniki po potrebi opredeljeni v okviru ocen učinka, ki bodo izvedene v postopku določitve najboljšega odziva politike pri njihovi obravnavi. Program bo v celoti ocenjen pred letom 2020.